Vážení zástupcovia miest a obcí,

spoločnosť SPP – distribúcia (SPP-D) si Vám ako prevádzkovateľ distribučnej siete zemného plynu na Slovensku dovoľuje zaslať informáciu, ktorá skvalitní informovanosť Vašich zamestnancov smerom k občanom. Naša spoločnosť rozšírila na svojej webovej stránke [www.spp-distribucia.sk](http://www.spp-distribucia.sk/) ponuku **online formulárov**.

Okrem frekventovane využívaných online formulárov pre podanie žiadosti o pripojenie, žiadosti o technickú zmenu na existujúcom odbernom mieste a žiadosti o montáž meradla, nám do ponuky elektronických formulárov pribudli tieto:

**1.**     **Žiadosť o vydanie stanoviska k existencii a priebehu plynárenských zariadení (PZ):**

  Formulár je určený žiadateľom, ktorí od SPP-D požadujú informáciu, či sa v ich záujmovom území nachádzajú PZ, chcú zakresliť polohu a priebeh trasy PZ alebo chcú vedieť, či ich záujmové územie nezasahuje do ochranného a/alebo bezpečnostného pásma PZ.

  Stanovisko, vydané na základe tejto žiadosti, má **výhradne informatívny charakter**, preto ho **nie je možné použiť** pre účely konania v zmysle stavebného zákona.

**2.**     **Žiadosť o vydanie stanoviska k vykonávaniu činností v ochrannom a bezpečnostnom pásme plynárenských zariadení:**

  Formuláržiadatelia predkladajú ak od SPP-D požadujú predchádzajúci súhlas na výkon akejkoľvek činnosti v ochrannom a/alebo bezpečnostnom pásme PZ.

  Stanovisko, vydané na základe tejto žiadosti, **oprávňuje** žiadateľa vykonávať činnosti v ochrannom a/alebo bezpečnostnom pásme plynárenských zariadení **iba v prípade**,

pokiaľ na výkon takýchto činností všeobecne záväzný právny predpis **nevyžaduje povolenie** príslušného správneho orgánu.

  Stanovisko, vydané na základe tejto žiadosti, **nie je možné použiť** pre účely konania v zmysle stavebného zákona.

**3.**     **Objednávka vytýčenia plynárenských zariadení:**

  Je určená žiadateľom, ktorí si chcú od SPP-D objednať vytýčenie plynárenských zariadení, za účelom označenia trasy distribučných, pripojovacích plynovodov a iných sietí v správe SPP-D, napr. pred realizáciou rozkopávkových prác.

  SPP-D poskytuje vytyčovanie PZ pre drobné stavby **bezplatne** ak vytyčovanie nepresiahne dĺžku 100 m alebo dobu 1 hodiny (jedná sa o celkový súčet výkonu pracovníkov realizujúcich vytyčovanie).

**Online formuláre**:

  prinášajú zákazníkom významné šetrenie času a pohodlné a prehľadné podanie žiadosti vďaka pomocným interaktívnym napovedám,

  sú k dispozícii nepretržite 24 hodín denne, 7 dní v týždni.

Všetky online formuláre ako aj informácie k ním nájdete na našej webovej stránke [**www.spp-distribucia.sk**](http://www.spp-distribucia.sk/) v časti **ONLINE formuláre.**

Z dôvodu lepšej informovanosti občanov, si vás dovoľujeme požiadať, aby ste ich v prípade potreby vedeli informovať o možnosti využiť ONLINE FORMULÁRE vo vyššie uvedených prípadoch.

Rovnako by sme Vás chceli požiadať, aby ste o týchto online formulároch **informovali aj všetkých správcov sietí, ktorí prevádzkujú podzemné inžinierske siete v regionálnej pôsobnosti Vašich stavebných úradov.**

Ďakujeme Vám za spoluprácu.

S pozdravom,

***Eva Petraninová****špecialista podp. predaja distr. kapacít*

*eva.petraninova@spp-distribucia.sk*